अब केंद्र सरकार के एक सर्वे में पता चला है कि भारत में मुसलमानों का जीवनस्तर सबसे नीचे है.समाचार एजेंसी पीटीआई के मुताबिक नेशनल सैंपल सर्वे ऑर्गेनाइज़ेशन यानी एनएसएसओ के एक अध्ययन 'भारत के बड़े धार्मिक समूहों में रोज़गार और बेरोज़गारी की स्थिति' में पता चला है कि मुसलमानों का जीवनस्तर सबसे नीचे है.एनएसएसओ के सर्वे के मुताबिक मुसलमानों का औसत प्रति व्यक्ति प्रति दिन खर्च सिर्फ़ 32.66 रुपए है.वहीं सिख समुदाय की हालत तुलनात्मक रूप से बेहतर है. सिख समुदाय में औसत प्रति व्यक्ति प्रति दिन खर्च 55.30 रुपए है.हिंदुओं में औसत प्रति व्यक्ति प्रति दिन खर्च 37.50 रुपए और ईसाई समुदाय में औसत 51.43 रुपए प्रतिदिन है.एनएसएसओ के इस सर्वे के मुताबिक मुसलमान ग्रामीण और शहरी दोनों ही क्षेत्रों में सबसे नीचे हैं.मुसलमानों का ग्रामीण क्षेत्रों में प्रति परिवार औसत मासिक खर्च 833 रुपए है जबकि हिंदुओं के लिए ये आंकड़ा 888, ईसाइयों के लिए 1296 और सिखों के लिए 1498 है.वहीं शहरी इलाकों में भी मुसलमानों का प्रति परिवार औसत मासिक खर्च सबसे कम 1272 रुपए था जबकि हिंदुओं का 1797, ईसाइयों का 2053 और सिखों का 2180 रुपए था. (बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)